കോവിഡ് രോഗികളുടെ ഡിസ്ചാര്ജ് മാര്ഗരേഖയില് മാറ്റം വരുത്തി സംസ്ഥാന സര്ക്കാര് കോവിഡ് ലക്ഷണമില്ലാത്തവര്ക്കും നേരിയ ലക്ഷണങ്ങളുള്ളവര്ക്കും ഹോം ഐസലേഷന് പത്തു ദിവസം തിരുവനന്തപുരം: സംസ്ഥാനത്തെ കോവിഡ് രോഗികളുടെ ഡിസ്ചാര്ജ് മാര്ഗരേഖയില് മാറ്റം വരുത്തി സംസ്ഥാന സര്ക്കാര്. കോവിഡ് ലക്ഷണമില്ലാത്തവര്ക്കും നേരിയ ലക്ഷണങ്ങളുള്ളവര്ക്കും ഹോം ഐസലേഷന് പത്തു ദിവസമാക്കി കുറച്ചു. അതേ സമയം കോവിഡ് പോസിറ്റീവായവരെല്ലാം 17 ദിവസം വീടുകളില് നിരീക്ഷണത്തില് കഴിയണമെന്നായിരുന്നു നേരത്തെയുള്ള മാര്ഗരേഖ. ഗുരുതരാവസ്ഥയിലുള്ള രോഗികളുടെ നിരീക്ഷണ കാലാവധി 20 ദിവസമാക്കി ഉയര്ത്തി. കോവിഡ് പോസിറ്റീവായവരുടെ ചികിത്സാ മാര്ഗരേഖയും പരിഷ്കരിച്ചു. മൂന്നാം തരംഗം മുന്നില് കണ്ടാണ് ഇത്. നേരിയ ലക്ഷണങ്ങള് മാത്രമുള്ളവര്ക്ക് ആന്റിബയോട്ടിക്കോ വിറ്റാമിന് ഗുളികകളോ നല്കേണ്ടതില്ലെന്നും പുതുക്കിയ മാര്ഗരേഖയില് പറയുന്നു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ഗര്ഭിണികളുടെ ഗുരുതരാവസ്ഥയും മരണവും ഒഴിവാക്കാന് പ്രത്യേക നിര്ദേശങ്ങളും ഉള്പ്പെടുത്തിയിട്ടുണ്ട്.